มูร์

* มังงะ
* อนิเมะ

มูร์ (ムル, *Muru*) เป็นตัวละครของอาจาย์โมจิซุกิ จุนจากเรื่องบันทึกแวมไพร์วานิทัส เขาเป็นสัตว์เลี้ยงของโนเอ้ อัสชีวิสต์ ซึ่งอยู่ด้วยกันมาตั้งแต่ยังเด็ก แล้วอยู่เคียงข้างตระกูลเดอ ซาดมานาน เดิมทีดูเหมือนหลุยส์จะเป็นเจ้าของมูร์ที่อาศัยอาเรอโวญ เคียงข้างโนเอ้ ที่ถูกรับมาเป็นลูกศิษย์กับปู่ของเขา จนกระทั่งเจ้าของคนเดิมอย่างหลุยส์ได้เสียชีวิตก่อนวัยอันควร โดยให้โนเอ้เป็นผู้ดูแลคนปัจจุบันของมูร์ เมื่อโนเอ้ได้รับคำสั่งจากอาจารย์ของเขาให้เดินทางไปยังปารีสเพื่อค้นหาตำราวานิทัส มูร์เองก็ติดตามไปด้วย

ตลอดการเดินทางของโนเอ้ และวานิทัสเพื่อช่วยรักษาแวมไพร์ที่่เป็นผู้ต้องคำสาปทุกตนเท่าที่พวกเขาทำได้นั้น มูร์ยังคงเป็นสหายที่บูดบึ้งแต่ซื่อสัตย์ของพวกเขา

คำเตือนสปอย!

บทความนี้มีการสปอยเกี่ยวกับซีรีย์ บันทึกแวมไพร์วานิทัส.
กรุณาอ่านด้วยความระมัดระวัง

## ลักษณะรูปร่าง

มูร์เป็นแมวที่มีขนยาวสีขาวฟูนุ่มนิ่ม โดยเฉพาะหางของมันนั้น มีขนที่ฟูและหนาที่สุด เขามีดวงตาสองสี โดยตาข้างขวาเป็นสีม่วง แล้วตาข้างซ้ายเป็นสีน้ำเงิน ปลอกคอของเขาประดับด้วยริบบิ้นสีม่วงที่ตกแต่งด้วยเพชรพลอย ในอาร์ค Bal Masqué นั้น มูร์ยังสวมหน้ากากขนาดเล็กที่่มีการออกแบบคล้ายกับหน้ากากของโดมินิก

## นิสัย

มูร์เป็นแมวที่ขี้เบื่อแล้วมันนั้นเป็นแมวที่ขี้รำคาญต่อผู้คนรอบตัวที่เข้าใกล้มัน มักจะซุ่มโจมตีผู้อื่น แม้กระทั่งโนเอ้ที่เป็นเจ้าของมันยังถูกข่วน แม้ว่าเจ้ามูร์ขี้ดูขี้หงุดหงิดตลอดเวลา แต่มูร์นั้นชอบอยูู่่กับผู้หญิงมากกว่าผู้ชาย โดยเฉพาะพยามหนีออกจากกรงเพื่อให้อเมเลีย รูธ สามารถกอดเขาเมื่อเจอหน้ากัน ดูเหมือนมูร์จะสนุกกับการใช้เวลากับเคานต์ออร์ลอค มาเน็ต น็อกซ์ และอเมเลีย แล้วดูเหมือนว่าเขาจะมีความสัมพันธ์ที่ดีกับหลุยส์

## พล็อต

มูร์อยู่ในกรงแมวตลอดการเดินทางของโนเอ้ที่ไปยังปารีสบนเรือเหาะ หลังจากที่สอดแนมอเมเลีย รูธ เขาก็หนีออกจากกรงได้อย่างง่ายดายแล้วยอมให้เธอกอดด้วยความยินดี

## พลังและความสามารถ

* อายุยืน:มูร์นั้นเคยเล่นกับหลุยส์ในฐานะแมวโตเต็มวัยประมาณ 10 ปีก่อนที่ซีรีส์จะเริ่มขึ้น แล้วดูไม่แก่เลยตั้งแต่นั้นมา
* สติปัญญา

## ความสัมพันธ์

### โนเอ้

มูร์มีนิสัยไม่ชอบโนเอ้ โดยมักจะเมินเขาและไม่สนใจเขา แต่ในบางครั้งดูเหมือนว่ามูร์จะดูแลโนเอ้ได้ดีในระดับหนึ่ง อดทนต่อความเป็นเพื่อนและความตื่นเต้นง่ายของเขา แล้วมักจะเกาะอยู่บนไหล่ของเขา

### วานิทัส

ดูเหมือนว่ามูร์จะเพลิดเพลินไปกับการอยู่รวมกับวานิทัส โดยจะเห็นเขานอนหรือนั่งบนตักเป็นครั้งคราว โนเอ้จึงตั้งคำถามว่าทำไม? มูร์ถึงชอบวานิทัสมากขนาดนั้น จนถามไปถึงว่ามูร์โดนติดสินบนหรือว่าเห็นวานิทัสเป็นผู้หญิงจริงๆ เลยชอบไปอยู่ใกล้ๆ เขา ทว่าวานิทัสเป็นคนประเภทที่ไม่สนใจแมว มูร์จึงได้รับความสนใจจากพวกเขาแทน
### อเมเลีย รูธ

ขณะอยู่บนเรือเหาะลา บาเลน มูร์นั้นได้หนีออกมาจากกรงสัตว์เลี้ยงของโนเอ้ แล้วส่งเสียงร้องเมี้๊ยวทักอเมเลีย ในตอนแรกอเมเลียรู้สึกตกใจกลัว แต่หลังจากหายจากอาการประหลาดใจแล้ว เธอก็ดีใจที่มีเขาอยู่เป็นเพื่อน เธอแสดงความคิดเห็นความอบอุ่นของมูร์ที่ออกมาทักทาย จากนั้นเธอก็ทักทายเจ้าเหมียวอีกครั้ง หลังจากที่ได้รับการปล่อยตัวจากคุก อเมเลียดีใจที่ได้เจอมัน

### น็อกซ์และมาเน็ต

หลังถูกวานิทัสและโนเอ้ทิ้งไว้เพราะไปตามสืบคดีโทมัส เบอร์นู มูร์ก็กลับไปที่แกลอรี่ วาลันทีน ซึ่งน็อกซ์กับมาเน็ตมาเจอเข้า ตั้งใจไล่มันออกไปเพราะกลัวหาว่าส่งเสียงดังหนวกหูรบกวน เคาน์ทออร์ลอคจึงดุพวกเขาที่ดูแลมูร์ไม่ดี จากนั้นพวกเขาเอ็นดูแมว เล่นกับแมว ให้อาหารมันแล้วกลายเป็นเพื่อนในที่สุด

### เคาน์ทปาร์คออร์ลอค

เคาน์ทปาร์คดุมาเน็ตและน็อกซ์ที่ปฎิบัติมูร์ไม่ดี เขาเอ็นดูแมวโดยให้ของเล่นกับมัน ปัจจุบันเขาเป็นเพื่อนที่ดีของเจ้าเหมียวตัวน้อย

### หลุยส์ เดอ ซาด

ในตอนที่หลุยส์ยังมีชีวิตอยู่นั้น เขาเคยเป็นเพื่อนกับมูร์ ซึ่งเห็นได้ในตอนเนื้อเรื่องย้อนอดีต และเมื่อตอนที่โดมินิกวาดภาพของหลุยส์ตอนเป็นผู้ใหญ่ มูร์ก็เกาะอยู่บนไหล่ของเขา

### ฟลุต

ฟลุตเป็นแมวสีดำตัวเล็กที่อาศัยอยู่ในโรงแรมชูชู มูร์หลงรักเธอมาก แต่เธอมักจะเมินเฉยต่อเขาเสมอ บางครั้งพวกเขาออกไปเที่ยวด้วยกัน

## เรื่องที่ไม่สำคัญ

* "มูร์" อ้างอิงมาจากตัวละครนวนิยายเสียดสีที่มีชื่อเรื่องว่า "The*fe and Opinions of the Tomcat Murr"* ที่เขียนโดย "Ernst Theodor Amadeus Hoffmann" ที่เขียนขึ้นจากมุมมองของแมวที่ได้เรียนรู้วิธีการเขียน
	+ ปัจจุบันมูร์มีแมวที่แอบชอบทั้งหมดสองตัวในตลอดทั้งซีรีส์จนถึงตอนนี้ ซึ่งมีแมวสีขาวที่ไม่ทราบชื่อและฟลุต แมวสีดำตัวเล็กที่อาศัยอยู่ในโรงแรมชูชู
	+ โมจิซุกิ จุนเคยวาดมูร์ในเวอร์ชั่นมนุษย์ ตอนโอเมเกะ เล่มที่ 8 ลักษณะของเขาปรากฏตัวเป็นเด็กหนุ่มที่มีผมยาวสีขาว ตาสองสี แล้วมีมีสีหน้าไม่พอใจ ดูเหมือนมนุษย์มูร์จะเข้ากันได้ดีกับโนเอ้และโดมินิกเวอร์ชั่นแมว